text: Lysmesse markerer vi er halvvejs gennem vinteren
  01 februar 2015 kl. 16.24
  I morgen er det Kyndelmisse, der historisk set markerer, at vi er halvvejs gennem vinterhalvåret.
  Flere steder i regionen er der i aften gudstjeneste, hvor levende lys spiller en særlig rolle.
  I Bovlund Frimenighed går borgerne fra byens forsamlingshus til kirken med levende lys.
  Menighedens konfirmander spiller også en stor rolle under gudstjenesten, hvor de opfører et skyggespil i kirken, der udelukkende er oplyst med de levende lys.
  Sten Kaalø, der er præst i Bovlund Frimenighed, glæder sig til i aften
  -I den mørke tid trænger vi til noget lys. Vi vil gerne fejre, at der findes lys i verden og så går det jo godt i hånd med, at Jesus jo siger om sig selv, at han er verdens lys og at han har overvundet mørket.
  Planen er en festlig gudstjeneste for hele familien, hvor lyset i mørket også skal forstås i overført betydning.
  